GiliGold/VAD_KnessetCorpus huggingface dataset:
דפנה מאור:
 אני רק בשקף האחרון, שמתי לכם את דרכי ההתקשרות איתנו, חוץ מהטלפון, יש לנו צ'ט ויש לנו מייל, אני רוצה לומר כמה דברים, אני מה שנקרא, אקדים - - -
יצחק פינדרוס:
אני רוצה לשאול על הטלפון, מה זמן המתנה ממוצע?
דפנה מאור:
אז קודם כל, אני יכולה לומר, אני יכולה לצלם לך את המסך, הייתי שם ביום חמישי שעבר, במוקד, ארבע דקות המתנה, זה לא זמן מייצג, אני לא מתבשמת מהנתון הזה
יצחק פינדרוס:
אצלנו בלשכה היה שעה ועשרים דקות
דפנה מאור:
אז אני אומרת, אנחנו הורדנו דרמטית את זמני ההמתנה, גם הוספנו מוקדמים - -
יצחק פינדרוס:
כמה מוקדנים יושבים על הטלפונים?
דפנה מאור:
רק על הטלפון, עשרים
יצחק פינדרוס:
אני לא מדבר עכשיו - -
דפנה מאור:
לא, בזמן הרישום, אין לנו סבסוד, אז כל חשבי השכר שעובדים על הסבסוד, ברישום אנחנו לא מתעסקים בטלפון, המוקד לא רלוונטי לרישום, הכול הם רק, או בעיות - - -
יצחק פינדרוס:
זה רק דרך מערכת ההזדהות
דפנה מאור:
זה דרך מערכת ההזדהות, אז אם הם צריכים תמיכה, אז או שאנחנו מעבירים למוקד, אנחנו עובדים בשיתוף פעולה מצוין, עם מערך ההזדהות הממשלתי, אז המוקד שלהם נותן את הסיוע, או המוקד שלנו, אם צריך - - -
יצחק פינדרוס:
זאת אומרת, בנאדם רוצה להתקשר לברר, אני מדבר בתקופת הרישום, או תקופת הסבסוד - -
דפנה מאור:
זו התקופה החמה
יצחק פינדרוס:
מה זמן המתנה ממוצע? אני אומר, אצלי במשרד היה שעה ועשרים דקות
דפנה מאור:
קודם כל, אני מאמינה לך ומה שנקרא, אני משווה ומעלה, כן, אנחנו יודעים שיש לנו תקופות, אבל צריך להבין, אין שום דבר, לייצר מצב, שאנחנו פתחנו את הסבסוד, בתחילת אוגוסט ואנחנו מקבלים 59 אלף בקשות, בתוך שבועיים, אני לא מכירה, כמעט אף מוקד שיכול, גם אם הייתי מושיבה אלף מוקדנים, לא הייתי מצליחה לענות על הביקוש המטורף
דפנה מאור:
 עכשיו העבודה שלנו, היא בכמה רמות שונות, קודם כל, ההורים צריכים להתרגל, לא בטלפון, שיש ערוצים אחרים, אבל פטור בלי כלום, אי אפשר ואנחנו בעצם, עכשיו עובדים על מערכת שאתם מדברים עליה כבר הרבה זמן ואנחנו מקווים מאוד, שאנחנו נצליח לתשפ"ה, אני לא מבטיחה, אבל אנחנו עובדים על זה מאוד קשה, לייצר מענה שהורה יוכל להתקשר בטלפון ולקבל סטטוס, זאת אומרת, אם נקבעה דרגה, מה הדרגה ואם חסרים מסמכים, איזה מסמכים חסרים, זה השאיפה שלשם אנחנו הולכים
יצחק פינדרוס:
זה אתם מחכים להם בעצם?
דפנה מאור:
לא, לא, לשם שינוי לא קשור אליהם, זה קשור אלינו, לשתי סוגיות משמעותיות, האחת, סוגיית אבטחת מידע, זאת סוגייה, דרך אגב, קיימת במקומות אחרים, אתה מכניס תעודת זהות, אתה נותן דרגה, אני לא רוצה לדבר על סצנריויים של הורים שלא בדיוק ביחסים טובים ביניהם, או גם אולי כבר נפרדו ולפי הדרגה, אפשר אולי להבין על הכנסות, יש פה הרבה מאוד שאלות, שצריך לבוא והתמודד איתן, אז זאת סוגייה אחת של אבטחת מידע והסוגייה השנייה היא טכנולוגית, פשוט של טכנולוגיה שתוכל לתת את המענה הזה, דרך אגב, התשובות הגנריות שדיברתי עליהן קודם, הן יהיו לעזר רב, גם בעניין הזה, כי ברגע שיש תשובות גנריות, אני יודעת להקליט אותן ויש יש תמיד את המענים
דפנה מאור:
 מה שמאוד השתפר, אפרופו המענה, לשאלתך, הוא הצ'ט, היום בצ'ט, אנחנו מגיעים לזמן המתנה של רבע שעה, לכל היותר, למי שהתנסה בהתחלה, יודע שיש פה שיפור משמעותי, אבל עדיין, הקווים שלנו עמוסים מאוד
דפנה מאור:
 אני היום בבוקר הייתי מספר 65, אנחנו יודעים שעד שעה בין 8:00 ל-11:00 יש פיק מטורף של טלפונים, אחרי השעה 11:00 זה מאוד נרגע, שעה 14:00 שלוש-ארבע דקות המתנה
יצחק פינדרוס:
אם הייתי 64, בארבע דקות, ענו לך?
דפנה מאור:
לא, אני אמרתי שהייתי בשבוע שעבר, יש לי צילום מסך של המסך הגדול של המוקד, אני לא מתבשמת מזה, שלא תטעה, אני יודעת בדיוק שיש לנו עוד הרבה מה לעשות
דפנה מאור:
 מבחינת המצגת שלי, זה מה שיש לי, יש לי כמה נושאים שגם אתה ביקשת וגם אני רוצה להוסיף, אם אפשר
דפנה מאור:
 אני אולי אדבר קודם כל על הנושא של המפונים, סוגיית המפונים היא סוגייה משמעותית, זה לא המענה לשאלה שלך, למקומות שלא פתוחים עדיין, אלא על האנשים המפונים, אנחנו מתמודדים, לקראת הרישום, עם כמה וכמה סוגיות מאוד משמעותיות, בעניין הזה, למשל, הנושא של ילדים ממשיכים, נשאלנו שוב ושוב, לגבי מצבים שהורים, למשל, אני בכוונה לוקחת את נתיבות, כי נתיבות זה דוגמא למקום שיש בו הרבה וועדות קבלה ויש חוסר במקומות, הורים שהילדים שלהם התחילו במסגרת מסוימת ונאלצו בגלל המלחמה, לעבור והם רוצים לחזור לשנת הלימודים הבאה, לפי ה-מה שנקרא, חוקי הפורמט, הם לא ילדים ממשיכים ולכן הם לא יהיו זכאים להטבה - - -
יצחק פינדרוס:
לצורך העניין, הילד מנתיבות ואני באוקטובר, הייתי אתו בים המלח
דפנה מאור:
נתיבות לא פונו לים המלח, אבל לא משנה, בסדר
יצחק פינדרוס:
היו, היו –
דפנה מאור:
נתיבות? שדרות, אני יודעת
יצחק פינדרוס:
היה הפוגה, עזבי, היו בים המלח, בחלק מסוים, לכן אמרתי באוקטובר, לא אמרתי בדצמבר, כי באוקטובר-נובמבר, היו בים המלח, הוא נקרא ממשיך? באופקים, ששם גם הייתה הפוגה יותר ארוכה
יצחק פינדרוס:
     השאלה אם המעון, בים המלח, נחשב כהמשך לנתיבות, או הוא משהו חדש לגמרי?
דפנה מאור:
לא, לא, הוא לא רצף, הוא יכול להיחשב רצף, אבל - - -
יצחק פינדרוס:
למה הוא לא יכול להיחשב רצף? לא, אני אומר, למה שמה, לא הפתרון, למה הוא לא רצף?
דפנה מאור:
כי חלק הלכו מהסמל הזה, לסמל הזה, אפילו אין להם סמל, אני ככה אומרת את זה לאסף, אין להם סמל אצלנו, אנחנו לא מסבסדים אותם, אני לא יודעת, אפילו איפה הם נמצאים, מי שנמצא - - -
יצחק פינדרוס:
יש מכרז של משרד החברה למתנ"סים ולשלושה גופים, אחד של אחים לנשק ואחד של זה ויש שם מעונות
דפנה מאור:
יש שם מעונות, אין שם סבסוד, אין שם תשלום של ההורים בכלל, זה אפס, נכון? זה עולם אחר, זה מיש מש אחר, אבל שנייה, אנחנו מנסים כן לתת מענה, הבעיה שלי היא לא אלה שנמצאים בים המלח, הבעיה שלי, ההורים האחרים שעברו לתל אביב, או לכל מקום אחר בארץ והם עברו למעון אחר, הם הכניסו את הילד שלהם למעון אחר, אשכרה עברו, מילאו אצלי טופס, הילד היה בסמל הזה, עבר לסמל הזה, עכשיו הם רוצים לחזור לנתיבות, זאת הבעיה היותר חמורה, כי מי שלא עבר, נשאר לי רשום, אין שום בעיה, דווקא הוא המקרה הקל שלי, המקרה הקשה שלי, הם אלה שעברו למסגרת אחרת, שאני המשכתי לסבסד אותם במקום אחר
דפנה מאור:
 אנחנו בכל אלה, נטפל, ממש ידנית, זה הולך ובגלל זה, אם שמתם לב, בלוחות הזמנים, לקחנו יותר זמן למתן תשובות, בדרך כלל, אנחנו נותנים תשובות יותר מהר ברישום, על מנת שכל מי שרוצה לחזור למעון שהוא היה בו, עד ה-7 באוקטובר, הוא יוכל להיחשב ילד ממשיך, זה דורש, המערכת שלנו, לא מסוגלת לעשות את הדבר הזה לבד
יצחק פינדרוס:
אני אציע לך הצעה
יצחק פינדרוס:
     עזבי את השבעה קילומטר שזה מצחיק, אבל תנתקי את האזור, קחי את כל האזורים שפונו בכל החלטות הממשלה, כאלה ואחרות - - -
דפנה מאור:
דווקא נתיבות, לא פונו בהחלטת ממשלה, למיטב ידיעתי
יצחק פינדרוס:
היה להם הפוגה
דפנה מאור:
אבל זה לא פינוי בהחלטת ממשלה
יצחק פינדרוס:
היה באחת ההחלטות, לא משנה, אני אומר, תיקחו את כל אלה ש- - -
דפנה מאור:
לא, אבל נתיבות זה מקום בעייתי בפן הזה
יצחק פינדרוס:
ברישום אצלך, את יכולה לנתק אותם, את לא צריכה להכניס אותם, תנתקי אותם, אותם תשבי עם הרשויות המקומיות, איתם תשבי נקודתית - - -
דפנה מאור:
לא, אבל יש לי את הרשימה של היישובים, זאת לא בעיה, אני רק אומרת, דווקא יישוב כזה, שלא מופיע לי בהחלטות ממשלה ואני כן רוצה לתת לו סיוע ולכן, אנחנו נעשה את זה, אנחנו נעשה את זה פשוט בצורה שלא תפגע בהורים שנאלצו לעזוב את המסגרות, בשל המלחמה, זה המטרה שלנו
דפנה מאור:
 דרך אגב, יש לנו את זה גם בצפון, בצפון יש לנו כאלה שאפילו לא הופיעו אצלנו קודם, אנחנו צריכים לראות, מה אנחנו עושים איתם, הם לא היו רשומים במעון, הם לא קיבלו סבסוד, עוד לא הספיקו להגיש בקשה לסבסוד, עד תחילת אוקטובר, יש לנו מכל הבא ליד
יצחק פינדרוס:
אני מבקש ממך, בצפון גם לשים לב, 18 יישובים שלא נמצאים בהחלטות ממשלה
דפנה מאור:
ברור, ברור
יצחק פינדרוס:
לא, יש את היישובים המבודדים שלא נמצאים בהחלטות ממשלה
דפנה מאור:
יש החלטת ממשלה ייעודית
יצחק פינדרוס:
לא, לא, אבל על ה-18 יישובים אין
דפנה מאור:
איזה 18 יישובים, אתה יכול לתת לי דוגמא?
יצחק פינדרוס:
כן, היישובים שנמצאים במועצות האזוריות, שכולם התפנו ונשארו שניים-שלושה יישובים, שהם משום מה, לא נמצאים בהחלטת ממשלה, אבל בפועל הם פונו
דפנה מאור:
תראה, אנחנו יכולים לפעול, לפי החלטות ממשלה
יצחק פינדרוס:
18 יישובים, אפשר לקבל את זה מפורום קו העימות
דפנה מאור:
אתם יכולים להעביר לנו אותם
יצחק פינדרוס:
דרך אגב, יש את אותו דבר בדרום, שלושה יישובים, אני יכול להגיד לך כבר עכשיו, דוגמא נווה, כל היישובים שנמצאים 7
יצחק פינדרוס:
100 , אף אדם שפוי, לא נשאר שם, ב-8 באוקטובר, הממשלה כן פינתה, לא פינתה, רצתה לפנות, שכחה לפנות, אף אדם שפוי, לא נשאר שם, בגלל שהוא 7
יצחק פינדרוס:
100, החמאס לא מכיר בדיוק ב-7 קילומטר, הוא לא התסנכרן עם מזכיר הממשלה, בדיוק בהחלטה
יצחק פינדרוס:
 עכשיו אותו דבר בצפון, יש לך יישובים שהם צמודים, עכשיו אם כל היישוב וכל מערכת החינוך, התפנה לצורך העניין, לערי יהודה, אף אחד לא נשאר ביישוב, כולם התפנו, חוץ החקלאים, כמובן, אם אני אומר בסוף, אז יש לך, שלא תפלו כשעשו רשימה, קחו את אותם 18 יישובים, שלושה בדרום, 15 בצפון
דפנה מאור:
קודם כל, אנחנו נשמח שתעבירו לנו אותם, אנחנו נבדוק את זה
יצחק פינדרוס:
אני מציע לפנות ליושב ראש פורום קו העימות, דוד
דפנה מאור:
מוזמנים, באמת, תעבירו לנו את זה, צריך לראות אבל, אני שמה, מי שמכיר אותי, יודע שאני שמה הכול על השולחן, אנחנו נצטרך לראות, באיזה סמכות, אנחנו עושים את זה, אם בכלל, אז אנחנו נבדוק את זה וכמובן, ככול שאנחנו נוכל לעשות את זה בכלים שמותר לנו, זה מה שאנחנו נעשה
יצחק פינדרוס:
אני אגיד לך את הסמכות, אני לא יועץ משפטי, יישוב שפונה בפועל, הסיטואציה שהיא פונתה, את אף אחד לא מעניין, אם הייתה החלטת ממשלה לפנות אותו, או לא הייתה החלטת ממשלה לפנות אותו, הממשלה מסיבות תקציביות כאלה ואחרות, אני לא רוצה להיכנס לזה, הרי הסיבה שלא מאריכים את השבעה קילומטר, כי פחדו שאשקלון תיכנס ואשקלון זה יותר מידי כסף, זה לא מסיבות ביטחוניות, זאת האמת
דפנה מאור:
דרך אגב, אשקלון זו דוגמא מצוינת
יצחק פינדרוס:
כן, בסוף, לא משנה, בסוף שילמו גם פינוי לאשקלון, אבל זאת הסיבה האמיתית, הרי למה כל היישובים האלה, למה נפלו, כי כל פעם פוחדים מאיזשהו יישוב, קצת טיפה גדול, שייכנס פנימה וזה פקידים מסוימים מפחדים ואז עוצרים את זה ולכן הסמכות היא פשוטה, אתם בסוף, מסתכלים למציאות נוכחה, אם היישוב פונה, היישוב לא נמצא שם, לא יהיה להם פקיד לכתוב את זה, בחוות דעת בעברית מפולפלת ואם הוא יצטרך עזרה, אני אביא לו נסחן שיעשה את זה
דפנה מאור:
אז אני אומרת, אנחנו נעשה כל מה שאנחנו יכולים, במסגרת סמכותנו, פשוט אני לא רוצה להבטיח, מה שאני לא בטוחה שאני יודעת שאני יכולה
דפנה מאור:
 אני אומר עוד שלגבי המפונים, אנחנו עושים מאמץ גדול, לייצר פתרון לשנת הלימודים הנוכחית עדיין, לגבי כאלה שפונו, מי שפונה במסגרת קהילתית ונמצא במסגרת, בין אם ביישובי הביניים ובין אם במלונות, האחריות היא של משרד החינוך, משרד החינוך מפעיל מסגרות, אנחנו עובדים בשיתוף פעולה מלא איתם, שם אין כל כך בעיה, כי כמו שאמרתי קודם, ההורים לא משלמים, משרד החינוך משלם לרשות והכול נפתר - - -
יצחק פינדרוס:
יש שלושה מפעילים, לא משנה
דפנה מאור:
הרשות משלמת לשלושה מפעילים, מי שנכון, אסף, מי שמתקשר זו הרשות? כן, כן, לא משנה, זה באמת לא העניין, אבל יש לנו, לא מעט הורים שביישובים שפונו, לפי החלטות ממשלה, הם הזכאים למענקי אכלוס והם כרגע, ללא פתרון, יישובי העוטף, יש להם את - - -
יצחק פינדרוס:
שפונו, כן
דפנה מאור:
אז יש את יישובי העוטף שמקבלים דרגה 3, לפי החלטת ממשלה, אבל אני עדיין בבעיה, כי אני לא יכולה לסטות ממבחני התמיכה, שדורשים מבחן תעסוקה ואנחנו רוצים לייצר להם פתרון לזה, אז יש לנו כרגע, דין ודברים, עם האוצר ואני מקווה שנצליח לתת מענה - - -
יצחק פינדרוס:
איפה הילדים האלה כרגע? מה באמת קורה איתם כרגע?
דפנה מאור:
אז חלקם נמצאים במעונות והם מקבלים דרגה 3, לפי נתוני ההכנסה שהיה לנו, הבעיה שלך עם הצפון שלהם אין דרגה שלוש אוטומטית ואנחנו רוצים - - -
יצחק פינדרוס:
גם יישובי קו העימות, אין להם?
דפנה מאור:
לא, רק עוטף עזה יש להם
יצחק פינדרוס:
זאת אומרת, ילד מקריית שמונה, שלא נמצא במלון, אלא - - -
דפנה מאור:
עבר לחמותו, כן
יצחק פינדרוס:
הוא לא יכול להיכנס לאף מעון?
דפנה מאור:
לא אמרתי שהוא לא יכול, אני מדברת כרגע על המימון, לא אם הוא יכול, או לא יכול להיכנס למעון, הוא יכול להיכנס לכל מיני מסגרות, כל מה שאני מתייחסת אליו, זה לגבי המימון, כשהוא נמצא, בין אם הוא נמצא ואנחנו בפעם הראשונה, נותנים מענה, גם למי שנמצא במעונות פרטיים, בסיוע ישירות להורים
יצחק פינדרוס:
כן, אבל אין לך סמכות את אומרת
דפנה מאור:
אז אנחנו הוצאנו מבחני תמיכה חדשים - -
יצחק פינדרוס:
לצפונים?
דפנה מאור:
לכל המפונים, כי אני צריכה לשנות, גם את הנושא של עבודה, אז אנחנו מוציאים - - -
יצחק פינדרוס:
אה הוצאתם? אז פתרתם את זה בעצם?
דפנה מאור:
עוד לא פתרנו, כי יש לנו עוד וויכוח, לא משנה, זה ייפתר, בימים הקרובים זה ייפתר ויהיה מהלך שיהיה עבור, אנחנו הוספנו למתווה הזה, עוד שתי קבוצות, אחת זה של משפחות של חטופים, זה דבר אחד, אנחנו קיבלנו מהמטה לשחרור החטופים, רשימה סגורה, אז אנחנו יודעים במי מדובר, זה לא משהו שיגדל לנו פתאום והדבר השני, זה מי שכן נמצא במלונות, או בפתרונות קהילתיים ואין מספיק ילדים בשביל לפתוח מסגרת ייעודית, גם שם אנחנו נסייע באותו מתווה
דפנה מאור:
 זה לגבי המפונים, אם יש עוד שאלות, אני אשמח לענות, יש לי עוד שני נושאים קצרים, אחד, לגבי המעונות שלא נפתחו עדיין באזורי עימות, אז במקומות שפיקוד העורף אוסר פתיחה, אין לנו שום יכולת להתגבר על הדבר הזה - -
יצחק פינדרוס:
אני שואל, אתם יודעים, כמה מעונות כאלה יש לכם?
דפנה מאור:
לא, לא הכנתי את עצמי, אבל אני כמובן יכולה לברר
דפנה מאור:
 אני כן אומר, שבמתווה הפיצוי שגובש, גם על אוקטובר וגם על נובמבר, מי שלא בחר, דרך התביעה של מס רכוש, אנחנו מסייעים, אנחנו נתנו את מאה האחוז הסבסוד, לילדים שרשומים שם ועוד סכום פיצוי, כפי שפורסם
דפנה מאור:
 אני רוצה גם להיות קצת אשת בשורה, טיפה, במהלך מצוין, עם אתר ההזדהות הממשלתית, אני תמיד אקרא לכם, אתר ההזדהות הממשלתית, לא יעזור - - -
שחר נוימן:
מערכת ההזדהות הלאומית
יצחק פינדרוס:
אנחנו בהחלטת ממשלה עד 2026, הכול לאומי, מ-2026 נמצא מילה אחרת
דפנה מאור:
אוקי, מצוין, אז בדבר הזה, חלילה לא ממקום של חוסר הכרה בחשיבות
דפנה מאור:
 אנחנו בעצם, מייצרים בתהליך הרישום, הם ייצרו, אנחנו נשתמש, בתהליך הרישום, פתרון להזדהות, אם אתם זוכרים, כל פעם עלה הנושא, יש כרטיס אשראי, אין כרטיסי אשראי, יש דרכון, אין דרכון, כל הצרות האלה שמאוד הקשו על הרישום באתר ההזדהות הממשלתית, אז בעצם, יש לנו איזשהו מענה, אתה רוצה אולי שחר, לומר שני משפטים, אז זה אולי הדובדבן שאנחנו מביאים היום
שחר נוימן:
שחר, מערך הדיגיטל הלאומי, גם עדכנו פה בוועדה הזאתי, שבוע שעבר, על אפשרות לעשות הרשמה, על ידי פקיד, מה שקראנו לזה, עשינו את זה, באמת, במסגרת המפונים, שיצאנו לשטח, באמצעות גורם מוסמך שמאמת את הבנאדם, פנים אל פנים ובאמת מדלג על שלב ההצלבה של, שאלות ממאגר השאלות, כמו דרכון בתוקף, או כרטיס אשראי, או כל דבר אחר ולמעשה, מבצע באותו רגע, את הרישום למערכת ההזדהות, הבנאדם מסיים כשיש לו את הסיסמה ואת Username שלו והוא יכול בעצם, להמשיך את התהליך בעצמו, הוא יכול להיכנס לתהליך של מעונות יום, הוא יכול להיכנס לאזור אישי, לעשות עוד דברים, אבל במקרה הזה, למעונות יום ויכול גם להמשיך לעקוב על כל התהליך כולו באזור האישי, באמת מפרסמים שם את כל הזה, אנחנו רואים גם את הפיקים, זה אחד התהליכים שגורמים לפיקים מאוד גבוהים, כי אנשים מאוד מאוד מתעניינים בזה, אז מבחינתנו זה עוד איזשהו שלב, כדי לתת לשטח, אפשרות להירשם למערכת ההזדהות הלאומית
יצחק פינדרוס:
עדיין למערך ההזדהות הממשלתית, אתה מכיר בדיון שאנחנו מחכים לפתרון לדרכוניסטים, לאלה שיש להם פה ויזות סטודנט, אלה שאין להם תעודת זהות
יצחק פינדרוס:
 דרך אגב שזה לא חוקי שאין להם תעודת זהות, אבל זה עלה פה בוועדה, זה לא חוקי, מדינת ישראל חייבת לתת להם מספר היא לא עשתה את זה
דפנה מאור:
אבל אנחנו להם פתרנו את זה ברישום, להם נתנו אישור ידני, דרך המוקד שלנו
יצחק פינדרוס:
שרה שוורץ, כן, בבקשה
שרה שוורץ:
היי, שמי שרה שוורץ, אני עובדת סוציאלית, אמא של דבורה ויצחק דוד, אני גרה כאן בארץ, במקור מלוס אנג'לס, קליפורניה
שרה שוורץ:
 התחלתי את תהליך רישום ביתי למעון, מיד עם קבלת הודעה על פתיחת הרישום, בתחילת פברואר שנה שעברה, לאחר ניסיון רישום שלא היה אפשרי, כיוון שלא יכולתי להיכנס לאתר, כי אני גרה פה, עם ויזת סטודנט, אין לי מספר זהות, אז במשך שבוע שלם, ניסיתי שוב ושוב להשיג את מוקד הרישום, בטח, כמו שאת יודעת, יש המתנה, אני חושבת ספרתי אולי, ארבע שעות שהייתי, מתקשרת, לא - - -
דפנה מאור:
ניסית במייל?
שרה שוורץ:
ניסיתי גם במייל, במייל הם אמרו לי שעכשיו אין פתרון, אז טוב, בסופו של דבר, אחרי שעות המתנה למוקד, ענו לי ואמרו לי שאין אפשרות עכשיו, כי אין מספר זהות והם אמרו שגם בגלל שאין לי מספר זהות, אני לא נקראת תושב ואז אני לא יכולה בכלל להירשם למעון, שזה לא נכון, כי יש לי אשרה פה ואני כן נקראת תושב
שרה שוורץ:
 אז פניתי לחיים וחסד לעזרה עם הרישום, תודות להתערבות חיים וחסד והוועדה לפניות הציבור, הצלחנו להסדיר את הרישום, אבל אז היה את הנושא של וועדת הקבלה ושוב, היה צורך בהתערבות הוועדה להירשם לוועדת קבלה, אז בתחילת מאי, עדיין לא התקבלנו לוועדת הקבלה - - -
דפנה מאור:
זה לא רק לכם, זה לכולם
שרה שוורץ:
כן
דפנה מאור:
לא, חשוב לומר, זה לא היה רק לכם
שרה שוורץ:
וגם, כמו שאת אמרת שזה חשוב, לא היה לי בכלל אפשרות לראות מה קורה, לברר, כלום
שרה שוורץ:
 אז עד 6 ביולי, רק ב-6 ביולי, סוף סוף קיבלתי
דפנה מאור:
אבל עוד פעם, זה כולם, זה חשוב לי לומר, זה לא בגלל המצב הספציפי שלך - - -
יצחק פינדרוס:
לא, לא, אבל השוני שלה, אמרת, לפני מערכת ההזדהות הממשלתית, תמתיני לוועדת קבלה, היא לא יודעת, אם היא ממתינה לוועדת קבלה, לא ממתינה לוועדת קבלה, השוני הוא מאוד משמעותי, אני עדיין ממתין להחלטת וועדה, אוקי, אני ישראלי, אני יודע שצריך להמתין להחלטת הוועדה, זה יכול לקרוא לי, בסדר, היא לא יודעת שהיא ממתינה לוועדת קבלה, זאת אומרת, עד שהיא לא פונה לאתי - - -
דפנה מאור:
היא קבלה תשובה, לא קיבלת מייל שאת ממתינה לתשובות וועדת קבלה?
שרה שוורץ:
לא, שלחתי את הדברים שלי וחיכיתי
דפנה מאור:
ולא קיבלת אישור שהמסמכים התקבלו?
שרה שוורץ:
לא
דפנה מאור:
אוקי
שרה שוורץ:
חיכיתי וגם זה היה כמו הלחץ הזה, שאפילו מה שהבאתי, לא ידעתי, אם זה מספיק, כשהבאתי את הדרכון שלי, הם ביקשו ממני תעודת זהות, שוב שלחתי דרכון, אמרתי להם שאין תעודת זהות ושוב, הם, אז לא היה לי את הביטחון
שרה שוורץ:
 אז לא ידעתי, אם להמתין, או למצוא מסגרת אחרת
דפנה מאור:
כן, אבל יש לנו 100 כאלה, על כל 100 אלף
קריאה:
מיילים
דפנה מאור:
אין כזה דבר מייל ייעודי
יצחק פינדרוס:
יש פינג פונג, אמרת יפה, אני נכנס למערכת ההזדהות הממשלתית ויודעים, מה חסר לי, מה יש לי, היא לא יודעת, אם משהו התקבל, לא התקבל, יש, אין - - -
דפנה מאור:
לא, אבל שנייה, מה שאני צריכה, אצלנו אנחנו קוראים לזה, סליחה על הביטוי, תעודת זהות פיקטיבית, זאת אומרת, אנחנו מכניסים תעודת זהות פיקטיבית ואז דרך תעודת הזהות הפיקטיבית, אפשר - - -
שרה שוורץ:
אבל הם לא אמרו לי את זה
יצחק פינדרוס:
אבל צריך למצוא דרך, איך היא יודעת לעשות את זה
דפנה מאור:
בסדר, אין בעיה, בשביל זה אני רושמת, הכול טוב, הכול בסדר, אבל אני גם רוצה - - -
שחר נוימן:
איזה סוג אשרה?
שרה שוורץ:
סטודנט
שחר נוימן:
לא, לדעת, אם זה א', או ב'?
שרה שוורץ:
יש לי א' 4
יצחק פינדרוס:
אתה מכיר את הדיון, על פי חוקי מדינת ישראל, עמדת משרד המשפטים, עמדת כל המשרדים, היא אמור להיות לה מספר זהות, יתרה מזה, ראש מנהל האוכלוסין, הגיע כאן לוועדה, לפני שנה
דפנה מאור:
זוכרת
יצחק פינדרוס:
והודיע, יהיה להם מספר זהות
דפנה מאור:
דרך אגב, זה כמו Social Security number בארצות הברית, יש כזה שמאשר עבודה ויש כזה שלא מאפשר עבודה
יצחק פינדרוס:
אבל מאוד ברור, מאוד מוחלט ומשום מה ואנחנו נקיים על זה דיון, קבענו כבר דיון?
אתי שבתאי:
עוד לא
יצחק פינדרוס:
עוד לא, אז צריך לקבוע דיון על זה, אבל בסוף, אנחנו נתקלים עוד פעם בבעיה הזאת, צריך פתרון לדבר הזה, העליתי את זה, אם אתה זוכר, גם אצל מנכ"ל משרד הכלכלה, על הפתרון, אולי מספר הביטוח לאומי שלהם, אבל צריך פתרון
שרה שוורץ:
אז לא ידעתי מה לעשות, כי אני עובדת במשרה מלאה ואין לי כמו השעות שאני צריכה ואז נאלצנו שוב, להתחיל את התהליך בהגשת בקשה לדרגה וזה היה מאוגוסט עד דצמבר - - -
יצחק פינדרוס:
רגע, איפה את עובדת?
שרה שוורץ:
אני עובדת סוציאלית, אני עובדת - - -
יצחק פינדרוס:
את עובדת עם משרד הרווחה, במקרה? אמרתי, משרד הרווחה, לפני ש-
שרה שוורץ:
אז טוב וזה מילה מהמוקד שלכם, היא מאוד מקסימה, לפעמים ענתה, לפעמים לא כל כך ענתה, אז זה גם, זה היה כזה הרגשה כמו, אני לא יודעת, אני לא יכולה לשלם כמו וזה היה כזה לחץ
שרה שוורץ:
 עכשיו בעוד, בעזרת השם, עוד חודש, יש לי עוד תינוק ברוך השם, בן חמישה חודשים שאני צריכה לרשום אותו ויש לי כבר את הלחץ על זה ובצד השני, אתמול רשמתי את הבת הזאת לגן עירוני, לקח לי 12 דקות, מהתחלה עד הסוף - - -
דפנה מאור:
כי זה לא דרך אתר ההזדהות הממשלתית
שרה שוורץ:
ברוך השם ורק עוד דבר אחד, המספר הפיקטיבי, הם לא הביאו לי את זה, אז הם שמו את זה - -
דפנה מאור:
זה הבעיה
שרה שוורץ:
אפילו כשקיבלתי את הדרגה שלי, הם לא שמו את זה ביחד ושילמתי את כל הסכום, במקום לקבל את הדרגה, כי לא שמו את המספר הזה עם הדרכון
דפנה מאור:
לא, אין ספק שקודם כל - - -
שרה שוורץ:
 תודה על הכול, הבת שלי מאוד מאוד שמחה עד השמיים שמה, אבל - - -
דפנה מאור:
לא, זה לא צריך לקרות, הנושא של תעודת הזהות הפיקטיבית, צריך להיות מטופל ואת צריכה לקבל אותו, על מנת שבאמת יהיה רצף
דפנה מאור:
 דרך אגב, זה גם יהיה לך חשוב, כי אם, אה את אמרת שהילדה שלך ממשיכה לגן עירייה, אז לא יהיה לך שני ילדים במעון הזה
שרה שוורץ:
הילדה שלי שנתיים כבר
דפנה מאור:
לא, אני רק אומרת, לא יהיו לך שני ילדים, כי יש הנחה לשני ילדים במעון, אז צריך שזה יהיה תחת אותה תעודת זהות, לזה התכוונתי
יצחק פינדרוס:
את רוצה להרחיב על העניין הזה? בסדר, תודה
דפנה מאור:
אצלנו זה חייב, בגדול, לא רגע, בגדול, זאת שאלה אחרת לגמרי, בגדול לא חייבים לכאורה, יכולנו לעשות מערכת שהיא לא קשורה, אבל לנו זה חשוב שזה יהיה דרך אתר ההזדהות הממשלתי, משלשה טעמים - - -
יצחק פינדרוס:
בואי קודם נשמע אותה ואחר כך
דפנה מאור:
אין בעיה
רחל מורגנשטרן:
אז תודה על קיום הוועדה, רחל מורגנשטרן, מארגון חיים וחסד, אנחנו מסייעים לעולים, לדוברי אנגלית בארץ, שנמצאים או בתהליך עלייה, או משפחות צעירות שמשתקעות כאן לתקופה קצרה ולומדים כאן והאמא עובדת
רחל מורגנשטרן:
 אני רוצה לומר, לפני שאנחנו נאמר את הבעיות, שמעונות היום בישראל הם המוסד שהוא מפוקח ברמה גבוהה, תינוקות מקבלים שם טיפול מיטבי ובגלל הרמה הגבוהה של המענה הזה, שאגב, לא קיים בשום מקום בעולם, זה הסיבה שיש כזה עומס וביקוש אדיר, בלי פרופורציה למענה שקיים
דפנה מאור:
27 אחוז, רק מקבלים מענה
רחל מורגנשטרן:
עידוד תעסוקת הורים, אפרופו והמענה הוא כל כך חלש, גם המסגרות של המשפחתונים, יש עליהם יום ביקוש מצוין, בפיקוח מעולה וזה מה שמייצר, מצד אחד את העומס ואת הבעיות שאנחנו דנים פה
רחל מורגנשטרן:
 משהו שחשבנו על הוועדה הזאת, שבכל הורה דואג לעתיד של הילדים שלו, אז הוא דואג שהם יקבלו את החינוך הכי טוב, מאז שהם קטנים, הוא משתדל, איך הם יגיעו למוסד אקדמי נכון, אף אחד, לא חושב שהורים, שהולכים להביא תינוק לעולם, צריכים לחשוב, עוד לפני הלידה שלו, איך למען השם, נצליח להכניס אותו למעון, נפנה לשרים, נפנה לח"כים, נהפוך את העולם, כי זאת משימה מאוד מאוד מורכבת
רחל מורגנשטרן:
 בעצם, אנחנו מקבלים בשנים האחרונות, עשרות, אם לא מאות פניות, לכל הקשור לרישום, כמו ששרה אמרה, חלק מהם הם דרכוניסטים, ללא תעודת זהות, שזכאים בחוק ונתקלים במצוקה, כשפתחנו את חיים וחסד, לפני שמונה שנים, אמרנו שאנחנו לא מסייעים בנושא הזה, כי חשבנו שלא יהיה דרך בעולם ולאט לאט פנינו והיה מענה שעזר נקודתית, באופן ידני, מכני, שוב, ככול שעוברות השנים, יש פה עלייה גדולה, יש יותר ויותר משפחות שמבקשות את השירות הזה ואז זה הפך להיות בלתי אפשרי, בלתי אפשרי לפנות עם הלשכה של הוועדה, מנסה לפנות שעה וחצי, אצלנו זה יכול להיות שלוש-ארבע ויותר והכי נחמד שבסוף זה מתנתק
דפנה מאור:
זה מתנתק, דרך אגב, כבר אמרתי את זה בוועדה, כי חברות הסלולר מתנקות, לא כי אנחנו מנתקים
רחל מורגנשטרן:
אני מתקשרת מנייח, לא מסלולר, אבל זה לא משנה, החוויה הזאת, של אין, לא יהיה לנו דרך לעשות את זה ומצד שני, זה שירות שמגיע ומה יותר ממשפחות של עולים, שאין משפחה ואין סבתא ואין איפה להיות, לפחות שיהיה לילד סידור שהאמא תוכל לצאת לעבודה, אז זה באמת אקוטי
רחל מורגנשטרן:
 אז אין בכלל נגישות למספר הדרכון, אתם מכירים כולם את הסוגייה הזאת, לפנות באופן ידני למוקד, זה לא משהו שהוא אפשרי, גם זה שיש את מילה ויש את המענה הזה, תאורטית הוא לא נגיש, הם צריכים לפנות אלינו, שנפנה לוועדה, שתפנה אליכם ואז אומרים לי חזרה, התשובה שאתם מקבלים בוועדה, תגידי להורים לפנות למוקד ואז, באמת, הם פנו למוקד כבר עשרות פעמים, זאת הסיבה שאנחנו פונים באופן ידני ואחרי פניות חוזרות ונשנות, חוזרות ונשנות, הבאתי פה את כל האקסל של זה, בסופו של דבר, אני חייבת לציין, 95 אחוז קיבלו את המענה, נרשמו, עברו וועדת קבלה - - -
דפנה מאור:
אבל הם עברו ויה דולורוזה
רחל מורגנשטרן:
חלק נשרו בדרך, כי כמה אפשר, חלק נשארו, יש עדיין כאלה שממתינים, אני מדברת על הממתינים, על הסבסוד, כי זה בעצם, אותה בירוקרטיה שלא מאפשרת להירשם, לא מאפשרת וועדות קבלה ולא מאפשרת את הסבסוד בסופו של דבר
דפנה מאור:
הסבסוד מתאפשר לתושבים
רחל מורגנשטרן:
נכון, הם תושבים, הם זכאים אותו דבר בדיוק
דפנה מאור:
אז רגע, תושב לא מקבל מספר תעודת זהות?
יצחק פינדרוס:
לא - -
דפנה מאור:
לא, יש פה, כי כשאנחנו - - -
יצחק פינדרוס:
אני אחדד את הזה, את היית בדיונים אגב הקודמים, אז אני מחדד את זה, כמו ששרה אמרה, אנחנו מדברים כרגע, בירושלים, בית שמש בעיקר, קצת במודיעין עלית, על עשרות אלפים, זה לא איזה משהו זניח, מדובר על עשרות אלפים, לפי ביטוח לאומי, כמה?
אתי שבתאי:
על 27 אלף
יצחק פינדרוס:
27 אלף לפי נתוני ביטוח לאומי והסטטוס הזה
אתי שבתאי:
לפני שנה
יצחק פינדרוס:
לפני שנה ומדובר, דרך אגב, על קבוצת האוכלוסייה שבדיוק מתאימה לזה, כי מדובר בדיוק על אותם שנים, על אוכלוסייה של ילד אחד, או שניים, עד גיל חמש, על זה אחנו מדברים
דפנה מאור:
אני רגע סקרנית, אולי אם יורשה לי, אולי פספסתי בכל הדיונים האלה, מדובר באנשים שעלו, את אומרת עולים - - -
יצחק פינדרוס:
לא, לא, תושבים, לא עולים, מבחינת, אבל זה, כמו שאמרתי, מבחינה משפטית, הם אזרחים לכל דבר ועניין, אין כמעט נושאים שהם לא זכו, חוץ מזה שאין להם זכות בחירה לכנסת ועוד משהו, הם בעצם אזרחים לכל דבר ועניין, בחוק הישראלי הקובע, פעם ראשונה, דרך אגב, הצליחו במשרד הפנים, עכשיו באיזה משהו, לשנות אותם בסטטוס, הגדירו אזרח, מי שרשום במרשם האוכלוסין כאזרח, אבל סתם, היה תרגיל, אבל אני אומר באופן כללי, הם אזרחים לכל דבר ועניין ובדיוק בנישה הזאת והבעיה היחידה שלהם, זה שמרשם האוכלוסין, לא נתן להם מספר זהות, בניגוד לחוק, אני אגיד את זה, בניגוד לחוק, העמדה שלי מגובה על ידי משרד המשפטים, על ידי היועץ המשפטי לממשלה, זה בניגוד לחוק
דפנה מאור:
אני לא מכירה את ה-
יצחק פינדרוס:
ולכן, אין להם דרך להיכנס למערכת הזהות הממשלתית ואנחנו לא מדברים על מקרים בודדים, מדובר, כמו שאמרתי, בעשרות אלפים, זה לא איזשהו מקרה, אני מעריך שזה יכול להגיע אצלכם, כמה ילדים נרשמים למעונות? 1,000, 1,500?
דפנה מאור:
אני יודעת על סיפור של רישום ידני של כמאה ילדים, לכן אני מופתעת
רחל מורגנשטרן:
המערכת היא בלתי אפשרית, ה-
דפנה מאור:
לא, אבל תראו, רגע, יש פה איזושהי סוגייה שאני לא יודעת, מה המניעים של משרד הפנים ומה הסיפור - - -